พี่นาค 5

พี่นาค 5 เป็นภาพยนตร์ไทยแนวสุขนาฏกรรม สยองขวัญ เหนือธรรมชาติ ปี พ.ศ. 2569 สร้างและจัดจำหน่ายโดยไฟว์สตาร์โปรดักชั่น กำกับโดยภณธฤต โชติกฤษฎาโสภณ นำแสดงโดยวิทวัส รัตนบุญบารมี, ภูริพรรธน์ เวชวงศาเตชาวัชร์, พีรวิชญ์ อรรถชิตสถาพร, เด่นคุณ งามเนตร, อธิวัตน์ แสงเทียน และคุณพัทธ์ พิเชษฐ์วรวุฒิ มีกำหนดเข้าฉายครั้งแรกในวันที่ 3 มีนาคม พ.ศ. 2569 เป็นภาคต่อจาก พี่นาค 4 เป็นภาพยนตร์ภาคที่ 5 ในภาพยนตร์ชุดจักรวาลพี่นาค

 เนื้อเรื่อง 
หนึ่งปีหลังจากการปราบผีนาคติณณ์ เหตุการณ์เหนือธรรมชาติได้กลับมาอีกครั้ง เมื่อบอลลูน, เฟิร์ส และคุณโท ถูกผีพี่นาคตนใหม่ไล่ล่า ก่อนที่น็อตจะเข้าช่วยเหลือได้ทัน อย่างไรก็ตาม ผีพี่นาคตนใหม่นี้มีเป้าหมายหมายเอาชีวิตคนที่น็อตรักทั้งหมด ทำให้กลุ่มพี่นาครวมตัวกันอีกครั้ง และออกเดินทางในทริป “เกิดแต่กับกู” เพื่อสืบหาต้นตอของความเฮี้ยนและยุติความอาฆาตที่เกิดขึ้น

 นักแสดง 
 พีรวิชญ์ อรรถชิตสถาพร รับบท โทมินจุน
 เด่นคุณ งามเนตร รับบท นาคนิล

 การประชาสัมพันธ์ 
ภาพยนตร์เรื่อง พี่นาค 5 ได้จัดพิธีบวงสรวงเพื่อเริ่มต้นการถ่ายทำอย่างเป็นทางการเมื่อวันที่ 23 กันยายน พ.ศ. 2568 และต่อมาในวันที่ 11 มกราคม พ.ศ. 2569 ได้มีการเปิดเผยโปสเตอร์แรกอย่างเป็นทางการของภาพยนตร์ จากนั้น ในวันที่ 5 กุมภาพันธ์ พ.ศ. 2569 ไฟว์สตาร์โปรดักชั่นได้จัดงานแถลงข่าวเปิดตัวภาพยนตร์ พี่นาค 5 โดยใช้กิมมิครถแห่ ณ ลานวิคตอรี่พอยท์

 อ้างอิง 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2569
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ตลกไทย
หมวดหมู่:ภาพยนตร์สยองขวัญเหนือธรรมชาติไทย
หมวดหมู่:ภาพยนตร์ที่กำกับโดย ภณธฤต โชติกฤษฎาโสภณ
หมวดหมู่:ภาพยนตร์ภาคต่อไทย